CELEX: 62017TN0711
Language: fi
Date: 2017-10-13 00:00:00
Title: Asia T-711/17: Kanne 13.10.2017 – Spinoit v. komissio ym.

15.1.2018   
            
            
               FI
            
            
               Euroopan unionin virallinen lehti
            
            
               C 13/20
            
         Kanne 13.10.2017 – Spinoit v. komissio ym.
   (Asia T-711/17)
   (2018/C 013/33)
   Oikeudenkäyntikieli: ranska
   
      Asianosaiset
   
   
      Kantaja: Bernard Spinoit (Charleroi, Belgia) (edustaja: asianajaja H. Hansen)
   
      Vastaaja: Euroopan komissio ja Euroopan ulkosuhdehallinto (EUH)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja hyväksymään sen
            
         tämän vuoksi
   
               —
            
            
               kumoamaan päiväämättömän päätöksen, joka on allekirjoitettu sähköisesti 3.8.2017 ja jonka otsikko on ”Sopimuksen ENPI/2016/381-920 SOFRECO ’Teknisen tuen palkkaaminen assosiaatiosopimuksen täytäntöönpanon tukiohjelmalle (P3A III)’ johtavan asiantuntijan nro 3 vaihtamista koskeva pyyntö”
            
         
               —
            
            
               toteamaan, että hyvän hallinnon periaatteen räikeästä loukkaamisesta, joka johtuu sellaisen päiväämättömän päätöksen tekemisestä, joka on allekirjoitettu sähköisesti 3.8.2017 ja jonka otsikko on ”Sopimuksen ENPI/2016/381-920 SOFRECO ’Teknisen tuen palkkaaminen assosiaatiosopimuksen täytäntöönpanon tukiohjelmalle (P3A III)’ johtavan asiantuntijan nro 3 vaihtamista koskeva pyyntö”, kantajalle aiheutunut aineellinen vahinko ja henkinen kärsimys on korvattava täysimääräisesti
            
         
               —
            
            
               velvoittamaan vastaajat yhteisvastuullisesti, joko solidaarisesti tai kumpikin koko määrän osalta, maksamaan kantajalle 209 950,00 euroa korvauksena aineellisesta vahingosta ja 15 000,00 euroa korvauksena henkisestä kärsimyksestä
            
         joka tapauksessa
   
               —
            
            
               velvoittamaan vastaajat korvaamaan kaikki oikeudenkäyntikulut
            
         
               —
            
            
               varaamaan kantajalle mahdollisuuden turvautua kaikkiin muihin oikeuksiin ja oikeussuojakeinoihin.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, jonka mukaan olennaisia menettelymääräyksiä ei ole noudatettu, kun yhtäältä kantajaa ei kuultu ennen riidanalaisen päätöksen tekemistä eikä hän saanut tutustua häntä koskevaan asiakirja-aineistoon ja toisaalta kantaja ei voi kyseiseen päätökseen sisältyvien perusteluiden perusteella ymmärtää, mistä häntä moititaan.